De sentralafrikanske staters økonomiske fellesskap

De sentralafrikanske staters økonomiske fellesskap (fransk: Communauté Economique des Etats de l’Afrique Centrale, CEEAC) er en regional økonomisk samarbeidsorganisasjon for land i Sentral-Afrika. Organisasjonen har som mål å etablere et sentralafrikansk fellesmarked, men er også engasjert i arbeid for å fremme fred og i sikkerhet.Akonor, Kwame: African Economic Institutions, London: Routledge, 2010, s. 73 og 76. Hovedkontoret ligger i Libreville i Gabon.

Fellesskapet ble avtalt i 1981 med utgangspunkt i Den sentralafrikanske toll- og økonomiunionen (UDEAC), ble etablert i 1983 og kom formelt i virksomhet fra 1985. Samarbeidet ble imidlertid lidende av dårlig evne blant medlemslandene til å bidra økonomisk og av væpnede konflikter. I 1999 ble Det sentralafrikanske staters økonomiske fellesskap gjort til del av Den afrikanske unions afrikanske økonomiske fellesskap.«History and Background»   , Den afrikanske union. 

Medlemsland
Følgende land er med i CEEAC:«Etats Membres» , Communauté Economique des Etats de l’Afrique Centrale.

Angola
Burundi
Den sentralafrikanske republikk
Ekvatorial-Guinea
Gabon
Kamerun
Den demokratiske republikken Kongo
Republikken Kongo
São Tomé og Príncipe
Tsjad

Rwanda gikk ut av organisasjonen i 2007. Landet meldte seg inn igjen flere år senere, men den 7. juni 2025 erklærte Rwanda på nytt at landet trakk seg ut av CEEAC.

Referanser

Eksterne lenker


Kategori:Afrikas økonomi
Kategori:Internasjonale organisasjoner
Kategori:Permanente observatører i FN
Kategori:Etableringer i 1983